Ixef amezwaru Aḥric n teẓri umsuqel deg tsuqilt-is ad d-naf ayen yerzan amawal imi ddeqs n wawalen i dyettmagar iɛerreḍ ad ten-yegzu deg uḍris aɣbalu, maca yettiwɛir ad asen-d-yaf awalen i ten-iwulmen deg uḍris n yiswi. Ugur yettili-d deg tegzi n yinumak n wawalen, imi llan kra n wawlen ad yili yessen inumak-nsen maca ur yezmir ara ad yessemres awalen-a deg tefyar iwatan. ef waya, asuqel deg tejrut-a ilaq ad yili ilmend n unamek d wamek ara yessiweḍ izen mačči ilmend n wawal-nni s timmad-is. Dagi ad d-naf Vinay akked Darbelnet qqaren-d: Ilaq ad nmeyyez belli amsuqel amellaɣ (yelhan) d win ur d-nessuqul ara kan awalen maca d axemmem yella deffir n uḍris, ɣef waya ilaq ad iẓer asatal akked waddad1.